**9/2021.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2021. október 28-i rendkívüli, nyílt üléséről*

*Tfik-ban való rögzítés: 2021. november*

**Mellékletek:**

1.) Meghívó

2.) Jelenléti ívek

3.) A településkép védelméről szóló 12/2018. (VIII. 15.) önkormányzati rendelet

módosításának kezdeményezése

4.) Üllés Nagyközségi Önkormányzat Képviselőtestületének 95/2021. (VII.12.)

önkormányzati határozatának módosítása

Üllés Nagyközségi Önkormányzat Képviselő-testületének

2021. október 28-i rendkívüli, nyílt ülésén meghozott

**H A T Á R O Z A T O K**

**123/2021.(X.28.)önkormányzati határozat** 4.o.

**Tárgy:** A Képviselőtestület 2021. október 28-i rendkívüli, nyílt ülésének napirendi pontja

**124/2021(X.28) önkormányzati határozat** 5.o.

**Tárgy:** A településkép védelméről szóló 12/2018. (VIII. 15.) önkormányzati rendelet módosításának kezdeményezése

**125/2021.(X. 28.) önkormányzati határozat** 6.o.

**Tárgy**: Üllés Nagyközségi Önkormányzat Képviselőtestületének 95/2021. (VII. 12.) önkormányzati határozatának módosítása

**Jegyzőkönyv**

Készült: az Üllés Nagyközségi Önkormányzat Képviselőtestületének 2021. október 28-i rendkívüli, nyílt ülésén.

Helye: Polgármesteri Hivatal, Tárgyaló

A képviselőtestület tagjai közül jelen vannak: Juhász Attila alpolgármester, Dudás János, Fodorné Bodrogi Judit, Meszesné Volkovics Szilvia Edit, Mészáros Marcell képviselők

A képviselőtestület távolmaradt tagjai: Nagy Attila Gyula polgármester, Dr. Faragó-Mészáros Judit képviselő

Tanácskozási joggal meghívottak közül jelen van:

Dr. Borbás Zsuzsanna jegyző

Jegyzőkönyvvezető: Balogh Márta igazgatási előadó

Nagy Attila Gyula polgármester távollétében Juhász Attila alpolgármester *- hivatkozással a Képviselőtestület Szervezeti és Működési Szabályzatának 13.§ (1) bekezdésére, mely szerint a Képviselő-testületi ülést a polgármester, akadályoztatása esetén az alpolgármester vezeti* - köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 5 fő jelen van, így az ülést határozatképesnek nyilvánítja és azt megnyitja.

Javasolja a napirendek meghívó szerinti megtárgyalását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**123/2021.(X.28.)önkormányzati határozat**

**Tárgy:** A Képviselőtestület 2021. október 28-i rendkívüli, nyílt ülésének napirendi pontja

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2021. október 28-i rendkívüli, nyílt ülésének napirendjét az alábbiak szerint határozza meg:

**1.) A településkép védelméről szóló 12/2018. (VIII. 15.) önkormányzati rendelet módosításának kezdeményezése**

Előadó: Juhász Attila alpolgármester

**2.) Üllés Nagyközségi Önkormányzat Képviselőtestületének 95/2021. (VII.12.) önkormányzati határozatának módosítása**

Előadó: Juhász Attila alpolgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1.)Napirend**

**A településkép védelméről szóló 12/2018. (VIII. 15.) önkormányzati rendelet módosításának kezdeményezése**

Előadó: Juhász Attila alpolgármester

*(az előterjesztés a jegyzőkönyv 3. számú melléklete)*

Juhász Attila alpolgármester: mindenki megkapta az előterjesztést. A jövőbeni rendeletmódosítás lényege az lenne, hogy a településképi eljárásból bizonyos döntési lehetőségek kerüljenek át a testületi hatáskörből a polgármesteri hatáskörbe.

Dr. Borbás Zsuzsanna jegyző: július 1-jétől a településképi törvényt az Mötv-vel összhangba hozták. Most is lehetne tartani a képviselőtestület hatáskörében településképi bejelentési, vagy véleményeztetési eljárást, de ő ezt nem tartja célszerűnek – egyszerűbbnek tartja polgármesteri hatáskörben.

Ha a polgármester dönt, a jogorvoslat a testületet illeti meg, azonban ha a testületnél maradnának a hatáskörök, akkor a jogorvoslattal az ügyfél közigazgatási bírósághoz fordulhatna.

Nem volt jelentős ügyszám ebben a tárgyban eddig, továbbra is polgármesteri hatáskörben maradhatna.

Rendeletmódosításra vonatkozó folyamatot el kell indítaniuk, ami igen hosszadalmas lesz. El kell készítenie egy rendelet-tervezetet, amit fel kell tölteni a Lechner Tudásközpont rendszerébe. A tervezetet a partnerségi rendeletük alapján meg kell véleményeztetniük az illetékes hatóságokkal – hasonlóan a Helyi Építési Szabályzathoz.

A megváltozott jogi környezet miatt a rendeletben módosítani kell a reklámra és a reklámhordozókra vonatkozó szabályozást is.

A településképi bejelentési eljárás jogi részét ki kell egészíteni eljárási rendelkezésekkel. Bele kell venni, hogy bejelentésképi eljárást kell lefolytatni a reklámhordozók elhelyezése, illetve az építmények rendeltetésének, illetve rendeltetési egységének megváltoztatása esetén.

Reálisan a decemberi testületi ülésen tárgyalhatják az aktualizált, hatóságok által véleményezett rendelet-tervezetet.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**124/2021(X.28) önkormányzati határozat**

**Tárgy:** A településkép védelméről szóló 12/2018. (VIII. 15.) önkormányzati rendelet módosításának kezdeményezése

**Határozat**

1. Üllés Nagyközségi Önkormányzat Képviselő-testülete — a jogharmonizációs kötelezettségre tekintettel — dönt a településkép védelméről szóló 12/2018. (VIII.15.) önkormányzati rendelet módosításának kezdeményezéséről az előterjesztésben foglaltaknak megfelelően.
2. A Képviselő-testület felkéri Nagy Attila Gyula polgármestert, hogy a rendelet-tervezetet készíttesse el, a szükséges egyeztetéseket és eljárást folytassa le, majd annak eredményeként a végleges módosító rendeletet terjessze a Képviselő-testület elé.

**Határidő:** azonnal

**Felelős:** Nagy Attila Gyula polgármester

 Dr. Borbás Zsuzsanna jegyző

Erről jegyzőkönyvi kivonaton értesítést kap:

1./ Nagy Attila Gyula polgármester

2./ Juhász Attila alpolgármester

3./ Dr. Borbás Zsuzsanna jegyző

4./ Czékus Péter műszaki ügyintéző

5./ Irattár

**2.) Napirend**

**Üllés Nagyközségi Önkormányzat Képviselőtestületének 95/2021. (VII.12.) önkormányzati határozatának módosítása**

Előadó: Juhász Attila alpolgármester

*(az előterjesztés a jegyzőkönyv 4. számú melléklete)*

Juhász Attila alpolgármester: megkapták az elterjesztést, melyben szerepel, hogy a külterületi határútfelújításra benyújtott pályázati anyagukból kimaradt egy helyrajzi szám, ezt pótolják ezzel a határozattal. Jó lenne, ha a pályázat nyerne, a felújítás ráférne már az útszakaszra.

Kérdés, az autósok betartják-e majd az előírt sebességhatárt, az „új” útszakaszon.

Dr. Borbás Zsuzsanna jegyző: a Magyar Államkincstár észlelte a hiányzó helyrajzi számot. A pályázati tervben szerepel, de a határozatban nem, ezt kell pótolni.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**125/2021.(X. 28.) önkormányzati határozat**

**Tárgy**: Üllés Nagyközségi Önkormányzat Képviselőtestületének 95/2021. (VII. 12.) önkormányzati határozatának módosítása

**H A T Á R O Z A T**

1. Üllés Nagyközségi Önkormányzat Képviselőtestülete a 95/2021. (VII. 12.) önkormányzati határozat 2.) pontját az alábbiakra módosítja:

„ 2.) A projekt „Üllési Határút felújítása, bővítése” címmel, az Üllés 027, 028 és Üllés 029 helyrajzi szám alatti út felújítását és szélesítését célozza.”

1. A Képviselő-testület felkéri a Jegyzőt, hogy intézkedjen jelen határozat Magyar Államkincstár részére történő megküldéséről.

Határidő: azonnal

Felelős: polgármester, jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Juhász Attila alpolgármester
3. Dr. Borbás Zsuzsanna jegyző
4. Papp Ágnes pályázati referens
5. Irattár

Juhász Attila alpolgármester: megkapták az Üllés Nagyközségért Érdemérem javaslat benyújtására megküldött hivatali levelet. Az ő javaslata Nagy Róbert tűzoltó, aki idén kapta meg az „Év tűzoltója” kitüntető címet Pintér Sándor belügyminisztertől.

Dr. Borbás Zsuzsanna jegyző: egy pár sorban a méltatást írásban nyújtsa be.

Dudás János PÜB elnöke: külterületen megoldódik a Körkép kézbesítése?

Dr. Borbás Zsuzsanna jegyző: igen, az októberi lapszámtól kezdve megbízási szerződés alapján fogja Nagy János üllési lakos kézbesíteni. Belterületen már korábban megoldott volt.

Juhász Attila alpolgármester: a médiából értesült, hogy november 1-től kötelező lesz a maszkviselés a tömegközlekedési eszközökön. Az iskolákban mikor rendelik el?

Mészáros Marcell képviselő: tudomása szerint az iskolákban központilag nem fogják elrendelni, marad a helyi járványhelyzet alapján a Klik kezében az elrendelés lehetősége.

Juhász Attila alpolgármester: az Alkotóház udvarán, a volt szolgálati lakásnál nincs villany, ami sötétben megnehezíti a tájékozódást, gyalogos közlekedést.

Meszesné Volkovics Szilvia képviselő: az Alkotóháznál a volt szolgálati lakásban a konvektorok felülvizsgálatát is el kellene végezni.

Mészáros Marcell képviselő: a focipályán reflektorcsere szükséges.

Dr. Borbás Zsuzsanna jegyző: a Technikai Csoport igyekszik megfelelni az elvárásoknak, bár nagyok sok a feladatuk.

Juhász Attila alpolgármester: megköszöni a részvételt, a nyílt ülést 13 óra 11 perckor bezárja és a nyílt ülést berekeszti.

K.m.f

 Juhász Attila Dr. Borbás Zsuzsanna

 alpolgármester jegyző